monté
Monté, ridetravløb, hvor rytteren sidder på hesten i modsætning til den normale travsport, hvor rytteren trækkes af hesten i en sulky.
Monté menes at være opstået i Frankrig i begyndelsen af 1800-tallet og er stadig populær i landet. Det første løb i Danmark fandt sted i 1997 i Skive, og Dansk Montéforening blev stiftet i 2000.
De deltagende heste i et montéløb skal være mellem 3 og 14 år, og rytteren skal være mellem 16 og 70 år gammel og indehaver af en montélicens.
Se også travsport.

Dansk Montéforenings hjemmeside
